Treffende Suid-Afikaanse film My Father's War in Augustus 2016 op die silwerskerm – Pieter Cloete
Home/Movies/Treffende Suid-Afikaanse film My Father's War in Augustus 2016 op die silwerskerm
Treffende Suid-Afikaanse film My Father's War in Augustus 2016 op die silwerskerm
My Father's War, 'n unieke nuwe Suid-Afrikaanse film, word landswyd op 5 Augustus 2016 vrygestel.
Volgens die vervaardiger, Peter Lamberti, en skrywer/regisseur Craig Gardner, was die grootste uitdaging van die film om die tema van 'n gebroke verhouding met die Grensoorlog te kombineer – met ander woorde, hoe om 'n gaping tussen 'n pa en sy seun te oorkom as die oorlog feitlik dertig jaar gelede plaasgevind het.
En om hierdie uitdaging te oorbrug, het Gardner die belangrike droomtonele geskep. Hy sê: "Elke droom is geskep om die ontvouende storie te onthul. Dus is daar nie enige ongeoorloofde vegtonele nie. Die oorlogsdrome is eerder mikrokosms van regte gebeure wat by fiksie aansluit om óf die karakters óf die storielyn te bevorder – klein 'mini-stories' – binne die groter verhaal."
Die filmmakers sê, "Ons hoop om so 'n breë gehoor as moontlik te bereik, maar ons wil ook hê dat elkeen wat deur die oorlog geaffekteer is, soldate, vroue, mans, kinders en ouers, dit sien. Dit sal hopelik 'n katarsiese ondervinding wees wat herinneringe oproep, spoke wegdryf en help om meer begrip vir kykers te gee – selfs diegene wat niks met die oorlog te doen gehad het nie. Enige ouer en kind sal aanklank hierby kan vind op 'n persoonlike vlak."
Afgesien van Stian Bam, Edwin van der Walt en Erica Wessels, is Neels Clasen, Hannes Muller, Meren Reddy, Fumini Shulubana, Jai'prakesh Shewram en David Rees ook in die film te sien.
My Father's War word op 5 Augustus 2016 landswyd in filmteaters vrygestel en word deur Ster-Kinekor Entertainment uitgereik.